Paolo Guerrero
José Paolo Guerrero Gonzales (; Lima, 1. siječnja 1984.) je peruanski nogometaš i reprezentativac koji igra kao napadač, a trenutno je član brazilskog Internacionala. 

Svoju ranu karijeru započeo je u Njemačkoj, odradivši omladinske godine u Bayern Münchenu, za čiju je prvu momčad igrao od 2004. do 2006. godine. Nakon toga odlazi u Hamburger SV, gdje igra do 2012. godine, skupivši 161 nastup uz 47 golova kroz osam provedenih sezona u njemačkoj Bundesligi. Kasnije seli u Brazil, gdje je za Corinthians postigao pobjednički gol u finalu Svjetskog klupskog prvenstva 2012. protiv Chelseaja. Od 2015. do 2018. je bio član Flamenga, nakon kojega prelazi u Internacional.

Za peruansku reprezentaciju debitirao je 2004. godine te je postao njezin najbolji strijelac, prestigavši legendarnog Teófila Cubillasa. Sudjelovao je na četiri Cope Américe te je pomogao svojoj reprezentaciji da osvoji treće mjesto 2011. i 2015. godine; Guerrero je bio i najbolji strijelac tih turnira. Godine 2015. postao je prvi Peruanac nominiran za FIFA-inu Zlatnu loptu. Guerrero je trebao biti kapetan Perua na Svjetskom prvenstvu 2018. godine, ali je dobio jednogodišnju suspenziju zbog pozitivnog doping testa; nakon dugotrajnog žalbenog procesa, švicarski sud je krajem svibnja 2018. godine privremeno ukinuo suspenziju, tako da je Guerrero na koncu ipak nastupio i bio reprezentativni kapetan na turniru, gdje je postigao i jedan gol. 

Peruanski fudbaleri
Fudbaleri ili nogometaši Bayern Münchena
Fudbaleri ili nogometaši Hamburgera